englemakeri
Store norske leksikon,Samfunn,Politi og kriminalitet,Lovbrudd
Englemakeri er et tidligere folkelig navn på den forbrytelse å motta pleiebarn, især født utenfor ekteskap, mot betaling og med forsett mishandle eller la være å ta seg av dem slik at de omkom.
Slike forbrytelser var regulert av den gamle straffeloven fra 1902 § 219 om mishandling av blant annet personer i sin husstand, § 233 om drap og § 242 om å etterlate noen i hjelpeløs tilstand. Dette tilsvarer i gjeldende straffelov fra 2005 § 282 og § 283 om mishandling og grov mishandling i nære relasjoner, § 275 om drap og § 288 om å etterlate noen i hjelpeløs tilstand. Les mer i Store norske leksikon barnemishandling straffeloven